**Apstiprināts:**

ar Daugavpils novada domes iepirkumu komisijas 09.05.2017.

protokolu Nr.1

*.*

Daugavpils novada dome

**Iepirkums atbilstoši Publisko iepirkumu likuma 9.pantam**

**„Daugavpils novada domes darbinieku veselības apdrošināšana”**

/iepirkuma identifikācijas Nr. DND2017/10

NOLIKUMS

# Vispārīgā informācija

* 1. **Iepirkuma nosaukums, identifikācijas numurs un iepirkuma procedūras veids:** iepirkums „Daugavpils novada domes darbinieku veselības apdrošināšana”, iepirkuma identifikācijas Nr. DND 2017/10 (turpmāk – iepirkums) saskaņā ar „Publisko iepirkumu likuma” 9.pantu.
  2. **Pasūtītāja nosaukums, adrese un citi rekvizīti.**

Daugavpils novada dome (turpmāk- Dome)

Juridiskā adrese: Rīgas iela 2, Daugavpils, LV-5401

Nodokļu maksātāja reģistrācijas Nr. 90009117568

Interneta adrese: [www.dnd.lv](http://www.dnd.lv), sadaļa- IEPIRKUMI <http://www.daugavpilsnovads.lv/iepirkumi>

* 1. **Pasūtītāja kontaktpersona:**

Daugavpils novada domes Attīstības nodaļas vadītāja – Vita Rūtiņa.

E-pasts: [vita.rutina@dnd.lv](mailto:vita.rutina@dnd.lv), fakss: 65476810, tālr.65476831

* 1. Piegādātājs: Fiziskā vai juridiskā persona, šādu personu apvienība jebkurā to kombinācijā, kas piedāvā tirgū piegādāt preces vai sniegt pakalpojumus (turpmāk – Piegādātājs).
  2. Pretendents: Pretendents ir piegādātājs, kurš ir iesniedzis piedāvājumu (turpmāk – Pretendents).

# Informācija par iepirkuma priekšmetu

* 1. **Iepirkuma priekšmets**
     1. Daugavpils novada domes darbinieku veselības apdrošināšana, saskaņā ar tehnisko specifikāciju (Nolikuma pielikums Nr.2).
     2. Iepirkuma priekšmets nav sadalīts daļās.
  2. **Iepirkuma līguma izpildes laiks, vieta un apjoms.**
     1. Līgums stājas spēkā tā noslēgšanas dienā un ir spēkā 1 (vienu) gadu.
  3. Līguma izpildes vieta- Latvija
  4. **CPV klasifikators**

# [66512200-4](http://www.iub.gov.lv/iubcpv/parent/7987/clasif/main/) Veselības apdrošināšanas pakalpojumi.

# Piedāvājuma iesniegšanas vieta, datums, laiks un kārtība

* + 1. Piegādātājs piedāvājumu var iesniegt **līdz 22.05.2017. plkst.12:00**.
    2. Piedāvājuma iesniegšanas vieta: Daugavpils novada dome, Rīgas iela 2, Daugavpils, LV-5401, Pasūtītāja darba laiks: pirmdien no plkst.8:30līdz 12:00 no 12:30 līdz 18:00, otrdien – ceturtdien no plkst. 8:00 līdz 12:00 no 12:30 līdz 16:30, piektdien no plkst. 8:00 līdz 12:00 no plks.12:30 līdz 15:30, vai nosūtot to uz šajā punktā minēto adresi pa pastu ierakstītā sūtījumā. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņa beigām.
    3. Piedāvājumi, kas Pasūtītājam tiks piegādāti vēlāk nekā Nolikuma 2.5.1. punktā noteiktajā termiņā, neatvērti tiks atdoti atpakaļ iesniedzējam.
  1. Piegādātājs pirms piedāvājumu iesniegšanas termiņa beigām rakstiski var grozīt vai atsaukt savu iesniegto piedāvājumu.
  2. Ja Piegādātājs ir savlaicīgi pieprasījis papildu informāciju, Pasūtītājs to sniedz pēc iespējas īsākā laika periodā. Informācijas pieprasīšanas savlaicīgums nozīmē paredzēt Pasūtītājam laiku atbildes sagatavošanai un Piegādātājam piedāvājuma sagatavošanai. Visi papildus jautājumi par iepirkumu, rakstveidā adresējami šī Nolikuma 1.3. minētajai kontaktpersonai līdz piedāvājuma iesniegšanas termiņa beigām.

# Prasības attiecībā uz piedāvājuma noformējumu un iesniegšanu

## Piedāvājums jāiesniedz slēgtā, apzīmogotā aploksnē/iepakojumā, uz kuras norāda:

|  |
| --- |
| Daugavpils novada domes  iepirkumu komisijai  Rīgas iela 2, Daugavpils  LV-5401  Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pretendenta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Iepirkumam  „Daugavpils novada domes darbinieku veselības apdrošināšana”,  iepirkuma identifikācijas DND 2017/10  Neatvērt līdz 2017 gada 22.maija plkst.12:00 |

* 1. Visiem piedāvājumā ietvertajiem materiāliem jābūt caurdurtiem, caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas, nesabojājot zīmoga nospiedumu uz auklu galu nostiprinājuma. Piedāvājuma lapām jābūt secīgi sanumurētām. Piedāvājuma aizmugurē jānorāda un ar Pretendentu pārstāvēt tiesīgās vai pilnvarotās personas parakstu jāapliecina piedāvājuma kopējais lapu skaits. Piedāvājumā ietvertie dokumenti jāsaliek ievērojot Nolikuma 3.4. punktā noteikto piedāvājuma secību. Piedāvājumam jāpievieno satura rādītājs. Uz piedāvājuma titullapas jābūt norādēm:
     1. Iepirkumam „Daugavpils novada domes darbinieku veselības apdrošināšana”, iepirkuma identifikācijas DND 2017/10;
     2. Uz katras iepirkuma sadaļas titullapas jābūt konkrētās daļas nosaukumam;
     3. Pretendenta nosaukums, reģistrācijas numurs, adrese, tālruņa un faksa numurs, e–pasta adrese.
  2. Piedāvājumā iekļautajiem dokumentiem jābūt skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad Pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā.
  3. Piedāvājums sastāv no četrām daļām, kurās ietver Nolikumā noteiktos Pretendenta iesniedzamos dokumentus:
     1. Pretendenta pieteikums par piedalīšanos iepirkumā (atbilstoši Nolikuma 5.1. punktam un pielikumam Nr.1);
     2. Pretendentu atlases dokumenti (atbilstoši Nolikuma 5.2. punktam);
     3. Pretendenta tehniskais piedāvājums (atbilstoši Nolikuma 5.3. punktam un atbilstoši Tehniskai specifikācijai – Pielikums Nr. 2);
     4. Finanšu piedāvājums (atbilstoši Nolikuma 5.4. punktam un pielikumam Nr.3).
  4. Katrai piedāvājuma daļai jābūt atdalītai ar iesniedzamo dokumentu attiecīgās daļas virsrakstu (Nolikuma 3.4.1., 3.4.2., 3.4.3., 3.4.4.p.).
  5. Piedāvājuma dokumentiem ir jābūt noformētiem atbilstoši Ministru kabineta 28.09.2010. noteikumiem Nr. 916 „Dokumentu izstrādāšanas un noformēšanas kārtība”.
  6. Pretendents var iesniegt tikai vienu Piedāvājuma variantu.
  7. Pretendenta piedāvājuma dokumentus paraksta Pretendentu pārstāvēt tiesīga (atbilstoši ierakstiem komercreģistrā) vai Pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.
  8. Pretendents nevar savu piedāvājumu grozīt vai atsaukt pēc piedāvājuma iesniegšanas termiņa beigām.

# Prasības Pretendentu dalībai iepirkumā

* 1. Pretendents ir reģistrēts normatīvajos aktos noteiktajā kārtībā un tam ir tiesības sniegt veselības apdrošināšanas pakalpojumus Latvijas Republikas teritorijā.
  2. Pretendentam ir Finanšu un kapitāla tirgus komisijas izsniegta licence veselības apdrošināšanai vai līdzvērtīgs dokuments, kas apliecina tiesības sniegt veselības apdrošināšanas pakalpojumus Latvijas Republikā.
  3. Pretendentam jābūt vismaz divu gadu pieredzei veselības apdrošināšanas pakalpojumu sniegšanā.
  4. Attiecībā uz pretendentu, kuram būtu piešķiramas līguma slēgšanas tiesības, nepastāv Publisko iepirkumu likuma 9. panta astotās daļas 1., 2., 3. vai 4. punktos noteiktie pretendentu izslēgšanas nosacījumi.
  5. Pretendents var balstīties uz trešo personu, tai skaitā apakšuzņēmēju, iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Ja pretendents balstās uz trešo personu, tai skaitā apakšuzņēmēju iespējām, tad pretendents pierāda, ka viņa rīcībā būs attiecīgie resursi, norādot visus tos apakšuzņēmējus, kuru katra sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, kā arī katram apakšuzņēmējam izpildei nododamo pakalpojumu līguma daļu.
  6. Pasūtītājs veic Pretendenta pārbaudi atbilstoši Publisko iepirkumu likuma 9.panta nosacījumiem.

# Iesniedzamie dokumenti

## Pretendenta pieteikums par piedalīšanos iepirkumā.

* + 1. Pretendentu pārstāvēt tiesīgās personas (atbilstoši ierakstiem komercreģistrā), tā pilnvarotās personas (pievienojot attiecīgu pilnvaru) vai personu grupas parakstīts pieteikums par gatavību piedalīties iepirkuma procedūrā un izpildīt Nolikumā noteiktās prasības saskaņā ar Pieteikuma formu (Nolikuma pielikums Nr.1).

## Pretendentu atlases dokumenti:

* + 1. Reģistrācijas faktu Pasūtītājs pārbauda Uzņēmumu reģistra mājas lapā [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv).
    2. Licences kopija, kas apliecina Pretendenta tiesības nodarboties ar veselības apdrošināšanu.
  1. **Pretendenta tehniskais piedāvājums.**
     1. Pretendenta tehniskajam piedāvājumam jāatbilst Nolikuma 2.pielikumā norādītajai tehniskajai specifikācijai.
  2. **Finanšu piedāvājums.**
     1. Finanšu piedāvājumu sagatavo un iesniedz, saskaņā ar finanšu piedāvājuma formu (Nolikuma pielikums Nr.3).
     2. Finanšu piedāvājumā cenu norāda *euro*.

# Piedāvājumu vērtēšana un izvēles kritēriji

* 1. Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sēdē;
  2. Iepirkuma komisija izvēlas piedāvājumu ar **viszemāko cenu** ar nosacījumu, ka Pretendents atbilst Nolikumā noteiktajām Pretendentu noformējuma, atlases/kvalifikācijas un tehniskā piedāvājuma prasībām, nav atzīts par nepamatoti lētu un piedāvājums atbilst Pasūtītāja finanšu iespējām
  3. Vispirms komisija izvērtē piedāvājumu noformējumu, saskaņā ar šā Nolikuma 3.punkta prasībām. Piedāvājumi, kas neatbilst nolikumā noteiktajām sagatavošanas un noformēšanas prasībām, tiek noraidīti gadījumā, ja neatbilstība var ietekmēt iepirkuma rezultātu;
  4. Pretendentu atbilstības un kvalifikācijas pārbaudes laikā komisija noskaidro pretendentu kompetenci un atbilstību nolikumā 4.punktā noteiktajām prasībām, kā arī vai ir iesniegti atbilstoši Nolikuma 5.punktā noteiktie dokumenti. Neatbilstošie pretendenti tiek izslēgti no turpmākas dalības iepirkumā;
  5. Pēc pretendentu kvalifikācijas pārbaudes komisija veic tehniskā piedāvājuma atbilstības pārbaudi. Tehniskā piedāvājuma atbilstības pārbaudē nosaka tehniskā piedāvājuma atbilstību nolikumā norādītajai Tehniskajai specifikācijai, kā arī tā atbilstību šā Nolikuma 5.3.punktam. Piedāvājumi, kas neatbilst Nolikumā norādītajām prasībām, tiek noraidīti;
  6. Pēc pretendentu tehnisko piedāvājumu atbilstības pārbaudes komisija vērtē finanšu piedāvājumus. Vērtējot finanšu piedāvājumus, komisijas pārbauda vai finanšu piedāvājums ir sagatavots atbilstoši Nolikuma 3.pielikumam;
  7. No piedāvājumiem, kuri ir atzīti par atbilstošiem piedāvājumu noformējuma pārbaudes, pretendentu atlases un piedāvājumu atbilstības pārbaudes laikā, iepirkumu komisija, saskaņā ar Nolikuma 6.2.punktu izvēlas piedāvājumu ar viszemāko cenu un pieņem lēmumu atzīt tā iesniedzēju par iepirkuma uzvarētāju.
  8. Pasūtītājs var pieņemt lēmumu par iepirkuma izbeigšanu bez līguma noslēgšanas, ja netiek iesniegti piedāvājumi vai iesniegtie piedāvājumi neatbilst Nolikuma, t.sk. tehniskajā specifikācijā noteiktajām prasībām, kā arī citos gadījumos saskaņā ar Publisko iepirkumu likumu.

1. **Aritmētisko kļūdu labošana un nepamatoti lēta piedāvājuma noteikšana**
   1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.
   2. Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo un par tām paziņo Pretendentam.
   3. Turpmākajā piedāvājumu vērtēšanā, iepirkuma komisija ņem vērā tikai šajā Nolikuma sadaļā noteiktajā kārtībā labotās kļūdas.
   4. Ja iepirkuma komisija pēc savas kompetences un zināšanām konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem.

### Ja, izvērtējot Pretendenta sniegto paskaidrojumu, iepirkuma komisija konstatē, ka Pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, komisija atzīst piedāvājumu par nepamatoti lētu un tālāk to neizskata.

# Izslēgšanas noteikuma pārbaude

* 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2. vai 4. punktā minēto apstākļu dēļ, Pasūtītājs:
     1. attiecībā uz Latvijā reģistrētu vai pastāvīgi dzīvojošu pretendentu un Publisko iepirkumu likuma 9.panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
        1. par Publisko iepirkumu likuma 9.panta astotās daļas 1. punktā minētajiem faktiem — no Uzņēmumu reģistra,
        2. par Publisko iepirkumu likuma 9.panta astotās daļas 2.punktā minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un Publisko iepirkumu likuma 9.panta astotās daļas 4. punktā minētās personas piekrišanu;
     2. attiecībā uz ārvalstī reģistrētu vai pastāvīgi dzīvojošu pretendentu un Publisko iepirkumu likuma 9.panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Publisko iepirkumu likuma 9.panta astotās daļas 4. punktā minēto personu neattiecas Publisko iepirkumu likuma 9.panta astotajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
  2. Atkarībā no Nolikuma 8.1.1.2.punkta veiktās pārbaudes rezultātiem Pasūtītājs:
     1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Publisko iepirkumu likuma 9.panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
     2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai Publisko iepirkumu likuma 9.panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.
  3. Pretendents, lai apliecinātu, ka tam un Publisko iepirkumu likuma 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, šā panta desmitās daļas 2. punktā minētajā termiņā iesniedz:
     1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
     2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
     3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.
  4. Pēc Nolikuma 8.punktā minēto dokumentu pārbaudes un saņemšanas, iepirkuma komisija tos izvērtē un pieņem lēmumu par Pretendenta noteikšanu par uzvarētāju iepirkumā vai noraidīšanu.

# Iepirkuma līguma slēgšanas kārtība

* 1. Pasūtītājs, kura vajadzībām tiek veikts iepirkums, slēgs iepirkuma līgumu ar izraudzīto pretendentu, pamatojoties uz pretendenta iesniegto piedāvājumu un saskaņā ar nolikumā noteiktajām prasībām;
  2. Izraudzītais pretendents paraksta iepirkuma līgumu pasūtītāja noteiktajā termiņā, bet ne vēlāk kā 10 (desmit) darbdienu laikā pēc pasūtītāja pretendentam nosūtītā paziņojuma par iepirkuma rezultātiem, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai;
  3. Ja izraudzītais pretendents neparaksta līgumu pasūtītāja noteiktajā termiņā izraudzītā pretendenta vainas dēļ, iepirkuma komisija lemj par izraudzītā pretendenta piedāvājuma noraidīšanu.

# Nolikuma pielikumi

* 1. Pieteikuma forma par piedalīšanos iepirkumā – Pielikums Nr.1.
  2. Tehniskā specifikācija– Pielikums Nr.2.
  3. Finanšu piedāvājums- Pielikums Nr.3.

**Pielikums Nr.1**

iepirkumam „Daugavpils novada domes darbinieku veselības apdrošināšana”,

identifikācijas numurs DND 2017/10, nolikumam

**Pieteikums**

*iepirkumam „Daugavpils novada domes darbinieku veselības apdrošināšana”,*

*identifikācijas numurs* DND 2017/10

1. **Iesniedza:**

|  |  |
| --- | --- |
| **Pretendenta nosaukums** | **Rekvizīti**  (juridiskā adrese, vienotais reģistrācijas numurs, nodokļu maksātāja reģistrācijas numurs, bankas rekvizīti) |
|  |  |

turpmāk – Pretendents.

1. **Kontaktpersona:**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fakss** |  |
| **E - pasta adrese** |  |

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_piedāvā veikt pakalpojumus saskaņā ar pretendenta iesniegto tehnisko piedāvājumu un finanšu piedāvājumu, kā arī iepirkuma „Daugavpils novada domes darbinieku veselības apdrošināšana”, identifikācijas numurs DND 2017/10, Nolikuma (t.sk., tehniskās specifikācijas) prasībām.

**Ar šī piedāvājuma iesniegšanu:**

* apņemamies ievērot visas Nolikumā izvirzītās prasības;
* apstiprinām, ka esam pilnībā iepazinušies ar Nolikuma dokumentiem un šajā piedāvājuma līgumcenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visa iepirkuma līguma darbības laikā;
* apliecinām, ka visas piedāvājumā sniegtās ziņas ir patiesas un mums ir vismaz divu gadu pieredze veselības apdrošināšanas pakalpojumu sniegšanā.

|  |  |
| --- | --- |
| Datums: | Paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_  Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_  Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |

**Pielikums Nr.2**

iepirkumam „Daugavpils novada domes darbinieku veselības apdrošināšana”,

identifikācijas numurs DND 2017/10 nolikumam

**Tehniskā specifikācija**

Tehniskajā specifikācijā noteiktās prasības ir obligātas un saistošas visiem Pretendentiem, kas iesniedz piedāvājumu. Pasūtītāja prasību neiekļaušana piedāvājumā vai to izpildes negarantēšana būs par pamatu Pretendenta izslēgšanai no dalības iepirkumā.

1. Veselības apdrošināšanas pakalpojuma sniegšanas laiks–1 (viens) gads.

**2**. Kopējais apdrošināmo Daugavpils novada domes darbinieku skaits – 82 (kas sastāda 100% no kopējā darbinieku skaita)

**3.** Polises darbības termiņš sākas nākamajā dienā pēc Apdrošināšanas līguma noslēgšanas.

**4.**Nepieciešamie pakalpojumi (apdrošināšanas programma):

**Ambulatorā un stacionārā ārstēšana (apdrošināto darbinieku skaits – 82 cilvēki)**

Gada apdrošinājuma summa 1 personai - ne mazāka kā 2000,00 EUR, nesadalot

apdrošināšanas summu starp ambulatoro un stacionāro ārstēšanu:

## Ambulatorā ārstēšana

Ambulatorā diagnostika un ārstēšana valsts noteiktās pacienta iemaksas apmērā.

Ambulatorie maksas pakalpojumi, atbilstoši apdrošinātāja programmai bez apmeklējumu reižu skaita ierobežojumu mēnesī un/vai apdrošināšanas periodā:

* ģimenes ārstu un terapeitu mājas vizītes ar limitu EUR 18 par katru vizīti;
* ārstu- speciālistu, t.sk. dermatologu konsultācijas bez ģimenes ārsta nosūtījuma, ar limitu EUR 22 par konsultāciju;
* profesoru, docentu konsultācijas bez ģimenes ārsta nosūtījuma, ar limitu EUR 35 par konsultāciju;
* ārstnieciskās manipulācijas, t.sk., injekcijas (ādā, zemādā, intramuskulāri un intravenozi), infūzijas, blokādes, pārsēji , punkcijas, brūces apstrāde un pārsiešana, naga ablācija vai saknes rezekcija, ekscīzija, incīzija (furunkula, abscesa, hematomas); izmežģijuma, lūzuma repozīcija, dzirdes pārbaude, redzes pārbaude, intravenoza katetra uzlikšana, acu plakstiņu masāža; asaru kanālu skalošana, svešķermeņa izņemšana no deguna; balsenes izmeklēšana, sēra korķu izņemšana, urīnpūšļa kateterizācija 100% apmērā līgumiestādēs, ārpus līgumiestādēm saskaņā ar iesniegto cenrādi ;
* laboratoriskie izmeklējumi ar ārsta nozīmējumu 100% apmērā: pilna asins aina; urīna analīzes; asins un urīna bioķīmiskie rādītāji t.sk. aknu testi un fermenti, slāpekļa vielmaiņa, olbaltumvielas, iekaisuma marķieri un reimotesti, glikoze, elektrolīti, lipīdi; asins grupas un rēzus piederības noteikšana; iztriepes un onkocitoloģiskās uztriepes izmeklēšana; vairogdziedzera hormoni; prostatas eksprimāta izmeklēšana;
* diagnostiskie izmeklējumi ar ārsta nozīmējumu:

|  |  |
| --- | --- |
| **Ārstnieciskie pakalpojumi** | **(Minimālais limits) EUR** |
| elektrokardiogramma | Līdz 7,50 EUR |
| Fluorogrāfijas izmeklējumi; | Līdz 7,50 EUR |
| rentgenizmeklēšana ar/bez kontrastvielas (vienā plaknē) | Līdz 7,50 EUR |
| Mammogrāfija | Līdz 22 EUR |
| ultrasonogrāfija iekšējiem orgāniem un locītavām | Līdz 22 EUR |
| magnētiskā rezonanse (ar/bez kontrastvielas; angiogrāfijas izmeklējumi) | līdz 36 EUR |
| asinsvadu doplerogrāfiskie, dupleksskenēšanas izmeklējumi | Līdz 22 EUR |
| datortomogrāfijas izmeklējums ar/bez kontrastvielas | Līdz 36 EUR |

* ambulatorā rehabilitācija – nenosakot pakalpojumu grozu,atbilstoši diagnozei un ārsta nozīmējumam 100% apmērā, apdrošinājuma summa ar limitu EUR 100 (viens simts eiro) bez limita ierobežojuma pakalpojumu kursu, reižu skaitam un vienas procedūras limitam;
* profilaktiskā vakcinācija pret ērču encefalītu 100% apmērā;
* neatliekamā palīdzība- valsts un maksas medicīniskā palīdzība – 100% apmērā
* neatliekamās medicīniskās palīdzības sniegšanu stacionāro ārstniecības iestāžu uzņemšanas nodaļās, ja persona netiek stacionēta, un steidzamās medicīniskās palīdzības punktos.

**Stacionārā ārstēšana**

* Stacionārā diagnostika, ārstēšana un rehabilitācija valsts noteiktās pacienta iemaksas apmērā, ietverot līdzmaksājuma EUR 31 apmaksu ķirurģiskas operācijas gadījumā;

Pakalpojumiem jābūt brīvi pieejamiem bez saskaņošanas ar Apdrošinātāju.

Stacionārie maksas pakalpojumi ar limitu ne mazāk kā EUR *600,00* (seši simti euro 00 centi) apdrošināšanas periodā katrā stacionēšanās gadījumā , neparedzot ierobežojumus stacionēšanās gadījumu skaitam, neparedzot pakalpojumu apakšlimitus:

Maksas pakalpojumi diennakts stacionārā:

* par katru diennakts stacionārā pavadīto dienu,
* par ārstnieciskajām manipulācijām un diagnostiskajiem izmeklējumiem

diennakts stacionārā,

* par maksas operācijām diennakts stacionārā,
* ārstu speciālistu, tajā skaitā augsti kvalificētu docentu un profesoru konsultācijas,
* par uzturēšanos paaugstināta servisa palātā diennakts stacionārā.

Maksas pakalpojumi dienas stacionārā:

* + - * par katru dienas stacionārā pavadīto dienu,
      * par ārstnieciskām manipulācijām un diagnostiskiem izmeklējumiem dienas
      * stacionārā,
      * par maksas operācijām dienas stacionārā,
      * ārstu speciālistu, tajā skaitā augsti kvalificētu docentu un profesoru konsultācijas,
      * par uzturēšanos paaugstināta servisa palātā dienas stacionārā.

**5.** Pretendentam jānodrošinā iespēja segt apdrošināto personu neparedzētus medicīniskus izdevumus, kas nav iekļauti programmā ( turpmāk- atvērtā polise) pēc apdrošinājuma ņēmēja rakstiskā pieprāsījuma ar limitu 5% apmērā no līguma summas.

Papildus nosacījumi nekādā veidā nevar ierobežot, apgrūtināt vai jebkādā citā veidā iespaidot tehniskajā specifikācijā noteikto apdrošināšanas pakalpojumu groza apmēru, atlīdzināmo medicīnisko izdevumu saņemšanas kārtību, apjomu vai veidu.

**6.**  Veselības apdrošināšanas polisei jābūt izmantojamai visā Latvijas teritorijā, nodrošinot darbību 24 stundas diennaktī un jāietver plaša līguma organizāciju izvēles iespēja, kā arī jānodrošina iespēja iesniegt apdrošinātā apmaksātos rēķinus un čekus, kas tiek atmaksāti atbilstoši polises nosacījumiem.

**7.** Pretendentam jānodrošina iespēju norēķināties par sniegtajiem pakalpojumiem veselības iestādēs ar Veselības apdrošināšanas kartēm vai norēķinoties par sniegtajiem pakalpojumiem skaidrā naudā un pieteikt atlīdzību Pretendenta filiālē un internetā.

**8.** Pretendentam jānodrošina filiāles darbība Daugavpilī piecas darba dienas kalendārās nedēļas ietvaros ar iespēju iesniegt apdrošinātā apmaksātos čekus un iespēju saņemt jebkura veida informāciju, kā arī veikt darbības, kas saistītas ar darbinieku veselības apdrošināšanu.

**9.** Ja apdrošināšanas programmā paredzētos pakalpojumus apdrošinātās personas saņēmušas ārstniecības iestādēs, kas nav apdrošinātāja līguma organizācijas, apdrošinātājam jānodrošina maksājuma dokumentu apmaksa ne vēlāk kā 7 darba dienu laikā pēc visu nepieciešamo dokumentu saņemšanas vai 2 darba dienu laikā, ja dokuments ir iesniegts elektroniski , izmaksājot apdrošināšanas atlīdzību uz norādīto apdrošinātās personas bankas kontu.

**10**. Pretendentam, pirms atlīdzības izmaksas, elektroniski e-pasta vai pasta vēstulē ir jāpaziņo apdrošinātajai personai par atlīdzības izmaksu un tās apmēru.

**11**. Atlīdzības pieteikšana:

11.1. Atlīdzību var pieteikt jebkurā Pretendenta birojā;

11.2. Atlīdzības pieteikšanai nepieciešamie dokumenti:

11.2.1. elektroniskā kases aparāta čeks (EKA), kurā iekļauts:

11.2.1.1.pakalpojuma sniedzēja nosaukums, vienotais reģistrācijas Nr., juridiskā adrese;

11.2.1.2.pakalpojuma saņēmēja vārds, uzvārds, personas kods;

11.2.1.3.saņemtā pakalpojuma nosaukums un daudzums, cena, datums;

11.3. vai stingrās uzskaites kvīts, kas satur augstāk minēto informāciju un kurā norādīts VID rīkojuma datums, numurs un punkts, saskaņā ar kuru ārstniecības iestādei ir atļauts neizmantot EKA;

11.4. diagnostiskiem vai laboratoriskiem izmeklējumiem papildus nepieciešams ārsta norīkojums;

11.5.potēšanas pases kopija;

11.6. ārsta norīkojums rehabilitācijai;

11.7. izraksts no ambulatora un/vai stacionāra slimnieka medicīniskās kartes par saņemtajiem ārstnieciskajiem pakalpojumiem, ja čekā nav šādas informācijas.

**12.** Čekus par saņemtajiem pakalpojumiem ārpus līguma organizācijām apdrošinātājs pieņem visu polises darbības laiku, neatkarīgi no pakalpojuma saņemšanas brīža, un vēl 30 dienas pēc polises darbības beigām.

**13.** Visiem pakalpojumiem, atbilstoši apdrošināšanas programmai, jābūt pieejamiem, sākot ar polises pirmo darbības dienu un visā polises darbības laikā.

**14.** Pakalpojumiem, kas iekļauti apdrošināšanas programmā un saņemti Pretendenta līguma organizācijās , jābūt segtiem 100 procentu apmērā, izņemot pakalpojumus, kas limitēti saskaņā ar tehniskās specifikācijas noteiktajām prasībām.

**15.** Pretendentam jānodrošina iespēja Pasūtītājam veikt izmaiņas apdrošināto personu sarakstā visā apdrošināšanas perioda laikā, izslēdzot no tā personas un pievienojot jaunas personas, Pasūtītājam par to rakstiski informējot Apdrošinātāju.

**16.** Pretendentam jānodrošina iespēju,iekļaujot jaunas apdrošināmās personas, kā arī izslēdzot personas no apdrošināmo saraksta, veikt prēmijas aprēķinu proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas), neņemot vērā polises darbības laikā veiktās izmaksas, ne administratīvās izmaksas.

**17.** Pretendentam jānodrošina iespēja apdrošinātai personai saņemt veselības kartes dublikātu gadījumā, ja tā tiek nozaudēta, nozagta vai sakarā ar uzvārda, vārda maiņu, bez papildus samaksas.

**18.** Pretendentam jānodrošina bezmaksas VID izziņu sagatavošana un izsniegšana apdrošinātām personām par iesniegtajiem čekiem, kuri saskaņā ar veselības apdrošināšanas programmu netiek apmaksāti 100% apmērā.

**19.** Pretendentam jānodrošina Pasūtītāja darbinieku ģimenes locekļiem (vīrs, sieva, bērni, vecāki) iespēja iegādāties par saviem līdzekļiem Tehniskajā specifikācijā minētos veselības apdrošināšanas pakalpojumus, ar tādu programmas segumu kā Pasūtītāja darbiniekiem. Polišu saņemšanai Pasūtītāja darbinieku ģimenes locekļi var pieteikties 30 (trīsdesmit) kalendāro dienu laikā no Pasūtītāja kolektīvās veselības apdrošināšanas polises noslēgšanas brīža. Ģimenes locekļu polises prēmijai var tikt piemērots koeficients ne vairāk kā 1,2. Ģimenes locekļiem, kas vecāki par 70 gadiem, pretendents var piemērot koeficientu ne vairāk kā 1,4. Aptuvenajā apdrošināmo darbinieku skaitā ģimenes locekļi nav iekļauti.

**Tehniskajā piedāvājumā jāiekļauj sekojoša informācija un jāpievieno šādi dokumenti:**

1. Piedāvātajai apdrošināšanas programmai atbilstošie un spēkā esošie veselības apdrošināšanas noteikumi;
2. Līguma organizāciju saraksts;
3. Veselības apdrošināšanas programma ar skaidri atšifrētiem ārstnieciskajiem pakalpojumiem, limitiem, atlaižu apmēriem, ierobežojumiem un izņēmumiem attiecīgajiem pakalpojumiem, t.sk. apdrošinātāja pakalpojumu cenrādi (kādas summas tiks atmaksātas par pakalpojumiem, kas tiek saņemti līguma organizācijās un ārpus Pretendenta līguma organizācijām);
4. Norēķinu kārtības apraksts par pakalpojumiem, kas saņemti ārpus Pretendenta līguma organizācijām.

**Pielikums Nr.3**

iepirkumam „Daugavpils novada domes darbinieku veselības apdrošināšana”,

identifikācijas numurs DND 2017/10, nolikumam

**Finanšu piedāvājums**

Pretendents, *nosaukums*, tā *amats, vārds uzvārds* personā, kurš(-a) darbojas pamatojoties uz *statūtiem/pilnvaras*, piedāvā sniegt pakalpojumus, saskaņā ar iepirkuma „Daugavpils novada domes darbinieku veselības apdrošināšana”, identifikācijas numurs DND 201710, Nolikuma (t.sk., tehniskās specifikācijas) prasībām.

**Pretendenta finanšu piedāvājums ir šāds:**

|  |  |  |
| --- | --- | --- |
| **Nr.p.k.** |  | **Summa EUR bez PVN (cipariem, vārdiem)** |
| **1.** | **Apdrošināšanas prēmija 1 darbiniekam**  **(atbilstoši Tehniskajā specifikācijā noteiktajai apdrošināšanas programmai)** |  |
| **2.** | **Atvērtā polise atbilstoši Tehniskās specifikācijas 5.punktam ar limitu 5% apmērā no līguma summas** |  |

Iepazinušies ar nolikumu, mēs, apakšā parakstījušies, piedāvājam apdrošināt Daugavpils novada domes darbinieku veselību, saskaņā ar Nolikuma „Daugavpils novada domes darbinieku veselības apdrošināšana” , identifikācijas numurs DND 2017/10 prasībām par kopējo līguma summu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kopējā piedāvātā līgumcena (1+2) **EUR** (bez PVN) skaitļos un vārdos)

|  |  |
| --- | --- |
| Datums: | Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |

1. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā piedāvājumam obligāti jāpievieno pilnvara). [↑](#footnote-ref-1)
2. 3Finanšu piedāvājumu paraksta Pretendentu pārstāvēt tiesīga persona vai pilnvarota persona (šādā gadījumā piedāvājumam obligāti jāpievieno pilnvara). [↑](#footnote-ref-2)